<classify> Akizungumza wakati wa kusaini makubaliano hayo jana, Rais wa TFF Jamal Malinzi aliishukuru Azam Media kwa kudhamini ligi hizo, ikiwa ni mara ya kwanza katika historia ya soka la Tanzania. Malinzi alisema hii ni mara ya kwanza katika historia ya soka la wanawake kupata udhamini wa namna hiyo, ambapo Azam Media itakuwa ikirusha mechi za ligi hiyo inayotarajia kuanza Agosti mwaka huu.Ligi itakapoanza jitihada zitafanyika ili kuendeshwa na wanawake wenyewe, na hivyo tunaomba akina mama kwa wingi kusomea uamuzi na sheria mbalimbali za soka,alisema Malinzi. Alisema ligi hiyo itakapoanza, Azam Media itakuwa ikionesha moja kwa moja ligi hiyo ambayo itashirikisha timu 10 zitakazopatikana kutoka kwenye mikoa 10 ambayo kila mkoa utatoa bingwa wa kushiriki Ligi ya Taifa ya Wanawake.Kuhusu udhamini wa Ligi ya Taifa kwa ajili ya timu za vikosi vya pili vya timu za Ligi Kuu, Malinzi alisema watatunga kanuni itakayofanya kila timu kupeleka timu yake ya kikosi cha pili ambapo itachezwa kwenye mechi ya utangulizi kabla ya mechi ya vikosi vya kwanza.Tutaweka kanuni kwa timu itakayokaidi kupeleka timu yake ya kikosi cha pili kucheza na timu nyingine ya kikosi cha pili kwenye mechi ya utangulizi kupokwa pointi tatu na tutakuwa makini katika hili,alisema Malinzi.Alisema kuwa TFF wameweka malengo ya kufuzu kwa fainali za Olimpiki zitakazofanyika Tokyo Japan mwaka 2020, ambapo timu itakayocheza fainali hizo itatokana na ligi hiyo inayotarajia kuanza Agosti mwaka huu.Kila timu itatakiwa kusajili wachezaji waliozaliwa kuanzia Januari mosi, 1997 tu na mpaka itakapofika mwaka 2020 watakuwa kwenye umri wa kushiriki fainali za Olimpiki ambazo zinajumuisha vijana wa chini ya umri wa miaka 23,alisisitiza Malinzi.Kwa upande wa Mwenyekiti wa Soka la Wanawake Tanzania, Amina Karuma aliishukuru Kampuni ya Azam Media kwa kudhamini ligi hiyo ambayo ni mara ya kwanza katika historia ya soka la wanawake.Tunaishukuru Azam Media kwa udhamini wao na hii iwe changamoto kwa kampuni nyingine kujitokeza kudhamini ligi ya wanawake,alisema Karuma. Mkurugenzi Mtendaji wa Azam Media, Rhys Torrington alisema udhamini wao ni hatua muhimu kwa maendeleo ya baadaye ya soka la Tanzania kwani hakuna maendeleo kwenye mchezo huo bila ya uwekezaji wa maana.  <topic>: MICHEZO 